CELEX: 32006R0267
Language: hu
Date: 2006-01-30 00:00:00
Title: A Tanács 267/2006/EK rendelete ( 2006. január 30. ) az Európai Közösség és Ausztrália közötti, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes, meghatározott engedmények visszavonása tekintetében folytatott tárgyalásokat követő, levélváltás formájában létrejött megállapodás végrehajtásáról, és a vám-és statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról

17.2.2006   
            
            
               HU
            
            
               Az Európai Unió Hivatalos Lapja
            
            
               L 47/1
            
         A TANÁCS 267/2006/EK RENDELETE
   (2006. január 30.)
   az Európai Közösség és Ausztrália közötti, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes, meghatározott engedmények visszavonása tekintetében folytatott tárgyalásokat követő, levélváltás formájában létrejött megállapodás végrehajtásáról, és a vám-és statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               A 2658/87/EGK rendelet (1) árunómenklatúrát (a továbbiakban: a Kombinált Nómenklatúra) hozott létre, és megállapította a Közös Vámtarifa szerződéses vámtételeit.
            
         
               (2)
            
            
               A Tanács az Európai Közösség és Ausztrália közötti, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes, meghatározott engedmények visszavonása tekintetében folytatott tárgyalásokat követő, levélváltás formájában történő megkötéséről szóló, 2006. január 30-i 2006/106/EK határozatával (2) az 1994. évi GATT XXIV. cikkének 6. pontja értelmében kezdeményezett tárgyalások lezárása érdekében, a Közösség nevében jóváhagyta a fent említett megállapodást.
            
         
               (3)
            
            
               A 2658/87/EGK rendeletet ennek megfelelően ki kell egészíteni,
            
         ELFOGADTA EZT A RENDELETET:
   1. cikk
   A 2658/87/EGK rendelet I. melléklete harmadik része III. szakaszának „A hatáskörrel rendelkező közösségi hatóságok által megnyitandó WTO-vámkontingensek” című 7. mellékletét az e rendelet mellékletében szereplő mennyiségekkel kell kiegészíteni.
   2. cikk
   Ez a rendelet hat héttel az Európai Unió Hivatalos Lapjában való kihirdetését követően lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. január 30-án.
      
         
            a Tanács részéről
         
         
            az elnökasszony
         
         U. PLASSNIK
      
   
   
      (1)  HL L 256., 1987.9.7., 1. o. A legutóbb a 493/2005/EK rendelettel (HL L 82., 2005.3.31., 1. o.) módosított rendelet.
   
      (2)  Lásd e Hivatalos Lap 52 oldalát.
   
      MELLÉKLET
      A Kombinált Nómenklatúra értelmezésére vonatkozó szabályoktól eltérően az árumegnevezés megfogalmazása csupán tájékoztató jellegűnek tekintendő, mivel e melléklet tekintetében az engedmények rendszerét az e rendelet elfogadásakor érvényes KN-kódok határozzák meg. Ahol ex KN-kódok szerepelnek, az engedményeket a KN-kód és az ahhoz tartozó árumegnevezés együttes alkalmazása határozza meg.
      
                  Az e kontingensekre vonatkozó minősítést a vonatkozó közösségi rendelkezésekben szereplő feltételek szabályozzák
               
            
                  KN-kód
               
               
                  Leírás
               
               
                  Egyéb feltételek
               
            
                  Vámtarifaszám:
                  0204
               
               
                  Juh- vagy kecskehús frissen, hűtve vagy fagyasztva
               
               
                  további 136 tonna (darabolt test tömege) az Ausztráliára eső rész
               
            
                  Vámtarifaszám:
                  1701 11 10
               
               
                  Finomításra szánt nyers nádcukor
               
               
                  az országspecifikus (Ausztrália) EK-vámkontingens 9 925 tonna, a kontingensen belüli mennyiségre vonatkozó vámtétel 98 EUR/tonna (1)
                  
               
            
                  Vámtarifaszám:
                  0202 20 30
                  0202 30
                  0206 29 91
               
               
                  Szarvasmarhafélék húsa, fagyasztva; elülsőnegyedek egyben vagy darabban; csontozott és élelmezési célra alkalmas vágási mellékterméke és belsősége, fagyasztva; sovány és zsíros dagadó. Az importált húst feldolgozásra kell használni
               
               
                  további 4 003 tonna (erga omnes) az EK-vámkontingens
               
            
                  Vámtarifaszám:
                  ex 0201
                  ex 0202
                  ex 0206 10 95 és ex 0206 29 91
               
               
                  Szarvasmarhafélék kiváló minőségű húsa frissen, hűtve vagy fagyasztva, csontos vagy csontozott; szarvasmarhafélék élelmezési célra alkalmas vágási mellékterméke és belsősége, frissen, hűtve vagy fagyasztva
               
               
                  további 150 tonna (termék tömege) az Ausztráliára eső rész
               
            
                  Vámtarifaszám:
                  ex 0406 90 21
               
               
                  Cheddar sajt
               
               
                  további 461 tonna az Ausztráliára eső rész
               
            
                  Vámtarifaszám:
                  0405 10
                  0405 90
               
               
                  Vaj és tejből nyert más zsír és olaj
               
               
                  további 1 360 tonna (erga omnes) az EK-vámkontingens
               
            
         (1)  Ez a vámtétel vonatkozik a 92 %-os hozamú nyers nádcukorra is (lásd a 17. árucsoporthoz tartozó kiegészítő megjegyzések 2. pontját).